text: Sluser for 11 syrere:  Fire mænd i bagagerum
  20 april 2015 kl. 14.26
  Tyske betjente gned øjnene, da de ved 7.30-tiden mandag stoppede en Opel Vivaro med tonede ruder, som var på vej mod Danmark: I bilen var der ni personer ? og i bagage-rummet gemte sig yderligere fire mænd.
  Den 28-årige fører viste et svensk kørekort og hans22-årige ledsager havde hollandsk pas.
  De øvrige havde kun delvist gyldige dokumenter.
  I bilen var seks syriske mænd og en kvinde (fra 18 til 39 år). Stor var overraskelsen derfor, da betjentene bad om at få åbnet bilens bagage-rum: Her lå yderligere fire mænd og sov.
  Alle 13 personer blev overdraget til Bundespolitizei, og det stod hurtigt klart, at den unge svensker og hans ledsager var slusere for syrerne, som var på vej til Danmark.
  Syrerne blev overdraget til myndighederne, mens de to slusere blev løsladt.
  